ช่วยสรุปเรื่อง วิธีดูแลเด็กชักและหลังชัก ให้หน่อยค่ะ
ถ้าพบเห็นเด็กกำลังชัก สิ่งที่จะต้องทำเป็นอันดับแรกสำหรับ บิดา มารดา ผู้ปกครอง หรือ ครู อาจารย์ ที่รับผิดชอบ หรือ บุคคลทั่วไปคือ ต้องตั้งสติ อย่าตื่นตระหนกตกใจ จนทำอะไรไม่ถูก ถ้าพบเด็กกำลังชักให้รีบอุ้มเด็กไปอยู่ในสถานที่ที่ปลอดภัย สถานที่ที่ปลอดภัยในที่นี้หมายถึงสถานที่ไม่ได้ใกล้เครื่องจักรกล หรือพัดลม หรือเครื่องใช้ไฟฟ้าต่างๆ สิ่งของที่จะล้มกระแทกเด็กได้ง่าย เช่น โต๊ะ เก้าอี้ ไม่อยู่ใกล้ของมีคมทุกชนิด ไม่อยู่บนเตียงที่ไม่มีที่กั้น ถ้าเป็นเด็ดอ่อน เพราะเด็กอาจดิ้นไปกระแทกเกิดอันตรายบาดเจ็บซ้ำได้อีก สิ่งที่จะต้องปฏิบัติมีดังต่อไปนี้คือ 1.หาผ้าหรือหมอนนิ่มๆ มาวางรอบๆบริเวณที่เด็กชัก เพื่อกันเด็กกระแทกโดนพื้นผิวที่แข็ง ให้เด็กนอนหงาย จับเด็กนอนตะแคงหน้าไปด้านใดด้านหนึ่ง เพื่อเปิดทางเดินหายใจ และป้องกันสำลัก 2.คลายเสื้อผ้าบริเวณหน้าอกให้หลวม 3.ห้ามสอดวัตถุใดๆเข้าปากเด็กขณะชัก หรือ พยายามง้างปาก หรือ งัดฟันเด็ก เพราะอาจทำให้ฟันหักไปอุดทางเดินหายใจได้ 4.อย่าพยายาม จับ หรือ กอดรัด ยึด ตรึงตัวเด็กไว้ ระหว่างการชัก เพราะอาจทำให้กระ ดูกหักได้ 5.ให้สังเกต ลักษณะการชัก คือ ชักขณะหลับหรือตื่น ชักนานกี่นาที ขณะชักมีอาการกระ พริบตา เคี้ยวปาก พูดพึมพำ เกร็งกระตุกอวัยวะส่วนใด รู้สึกตัวหรือไม่ และหลังชักมีอาการอย่างไร เพื่อจะได้สามารถให้ข้อมูลแพทย์หรือผู้เกี่ยวข้องทราบ เพื่อเป็นประโยชน์ในการรักษาเด็กต่อไป ทำอย่างไรหลังเด็กหยุดชัก เมื่อเด็กหยุดชักแล้ว สิ่งแรกที่ควรทำคือ จัดท่าเด็กให้นอนตะแคงรวมทั้งใบหน้า เพื่อป้อง กันการสำลักจากน้ำมูก น้ำลาย หรือ เสมหะ ถ้ามีเสมหะมากควรดูดออกด้วยลูกยางแดง ตรวจ สอบสุขภาพของช่องปาก สำรวจความเสียหายของเยื่อบุภายในช่องปากและลิ้น ถ้าเด็กมีไข้ หลังการชักต้องรีบเช็ดตัวลดไข้ด้วยน้ำธรรมดาหรือน้ำอุ่นทันที พร้อมทั้งให้ยาลดไข้เมื่อเด็กรู้สึก ตัวดีแล้ว เพื่อป้องกันการชักซ้ำ และที่สำคัญที่สุด ควรรีบนำเด็กไปโรงพยาบาลทันที
วิธีดูแลเด็กชัก
- ถ้าพบเด็กกำลังชัก สิ่งแรกคือต้องตั้งสติ อย่าตื่นตกใจ แล้วให้รีบอุ้มเด็กไปอยู่ในสถานที่ที่ปลอดภัย ไม่อยู่ใกล้เครื่องจักรหรือเครื่องใช้ไฟฟ้าต่างๆ  ไม่อยู่ใกล้ของมีคมหรือสิ่งของที่จะล้มกระแทกเด็กได้ง่าย
- หาผ้าหรือหมอนนิ่มๆ วางรอบๆ บริเวณที่เด็กชัก เพื่อกันเด็กกระแทกโดนพื้นผิวแข็ง ให้เด็กนอนหงาย จับเด็กนอนตะแคงหน้าด้านใดด้านหนึ่ง เพื่อเปิดทางเดินหายใจ และป้องกันสำลัก
- คลายเสื้อผ้าบริเวณหน้าอกให้หลวม
- ห้ามสอดวัตถุใดๆ เข้าปากเด็กขณะชัก หรือพยายามง้างปากเด็ก เพราะอาจทำให้ฟันหักไปอุดทางเดินหายใจได้
- อย่าพยายามจับ กอดรัด ตรึงตัวเด็กไว้ระหว่างการชัก เพราะอาจทำให้กระดูกหักได้
- ให้สังเกตลักษณะการชักและหลังชักมีอาการอย่างไร เพื่อให้ข้อมูลแพทย์และเป็นประโยชน์ในการรักษาเด็กต่อไป
ทำอย่างไรหลังเด็กหยุดชัก
- จัดให้เด็กนอนตะแคงรวมทั้งใบหน้า เพื่อป้องกันการสำลักจากน้ำมูก น้ำลาย หรือ เสมหะ 
- ตรวจสอบสุขภาพของช่องปากและความเสียหายของเยื่อบุในช่องปากและลิ้น
- ถ้าเด็กมีไข้หลังชัก ต้องรีบเช็ดตัวด้วยน้ำธรรมดาหรือน้ำอุ่นทันที ให้ยาลดไข้เมื่อเด็กรู้สึกตัวเพื่อป้องกันการชักซ้ำ และควรรีบนำเด็กไปโรงพยาบาลทันที
กุมารเวชศาสตร์ (กุมารเวชศาสตร์) - Pediatrics